આ અંગે પોલીસ અધિકારીઓએ જણાવ્યું હતું કે, કોલેજ તથા ધોરણ ૧૦,૧૧ અને ૧૨ની વિદ્યાર્થિનીઓમાં સ્ત્રીઓના કાયદા અંગેની જાગૃતિ આવે. તેમની જો કોઈ છેડતી કરતું હોય અથવા કોઈ પણ પ્રકારે પજવણી કરતું હોય તો તેની સામે કેવી રીતે કાર્યવાહી કરવી. સોશિયલ મીડિયા પર ફેક આઈ.ડી.થી બનતા મિત્રોથી સાવધ રહેવું, દોસ્તારોમાં અંતર રાખવું, પરિવારની જાણ કર્યા વગર ક્યાંય એકલા ન જવું. પોતાના સોશિયલ મીડિયાના પાસવર્ડ ગમે તેવા સંબંધ હોય તો પણ કોઈને ન આપવા જેવી સામાન્ય માહિતી અપાઈ હતી. આ ઉપરાંત એડિ.ડીસીપી ચિંતન તેરૈયાએ જણાવ્યું હતું કે, વિદ્યાર્થિનીઓને સમજાય તેવી ભાષામાં તેમને કાયદાનું જ્ઞાન આપી તેમનું મોરલ બૂસ્ટઅપ કરવામાં આવ્યું હતું. આ ઉપરાંત પોલીસ કેવી રીતે કામગીરી કરતી હોય છે, કાયદો કેવી રીતે કામ કરતો હોય છે જેવી માહિતી આપી પોલીસ અને પ્રજા વચ્ચેનું બોન્ડિંગ વધુ મજબૂત બને તેવા પ્રયાસ કરાયા હતા. વિદ્યાર્થિનીઓને છેડતી ઘરેથી સ્કૂલે કે બહાર અવરજવર દરમિયાન થતા પીછા કે સોશિયલ મીડિયા પર કોઈ સતત ટ્રેક કરતું હોય, પીછો કરતું હોય તો તેનાથી કેવી રીતે સતર્ક રહેવું તેવી બાબતોથી માહિતગાર કરી હતી.